4 oktabr kuni Toronto osmonida yorqin meteor ko‘rindi. Bu haqida The Telegraph nashri xabar berdi. AQShning shimoli-sharqi va Kanadada yashovchi taxminan 300 nafar aholi osmonda yorqin obektni kuzatganligi haqida ma’lum qildi. Uni Skarborodagi Toronto universitetining Astronomiya rasadxonasiga tegishli bo‘lgan veb-kamera yordamida tasvirga tushirishga muvaffaq bo‘lindi. Meteor shunday bir ko‘rinishki, unda meteoroidlarga mansub bo‘lgan osmon jismi (masalan, kometa va asteroidlarning mayda bo‘laklari) Yer atmosferasida yonib ketadi. Juda yorqin meteorlar bolidlar, deb ataladi.